*** KOMMISSIONEN FOR DE EUROPÆISKE FÆLLESSKABER 
Bruxelles, den IS 12 1995 
KOM(95) 737 endelig udg. 
95/0357 (SYN) 
Forslag til 
RÅDHTS FORORDNING (FF) 
om ændring af Rådets forordning (EØF) nr. 3254/91 om 
forbud med anvendelse af rævesakse i Fællesskabet og indførsel til Fællesskabet af 
skind og varer fremstillet på basis af visse vilde dyrearter med oprindelse i lande, der 
anvender rævesakse eller fangstmetoder, der ikke opfylder internationale standarder 
for human fældefangst 
(forelagt af Kommissionen) 

BEGRUNDELSE 
1. I henhold til artikel 3 i Rådets forordning (EØF) 3254/91 skal der indføres 
importforbud for visse skind og produkter deraf, medmindre Kommissionen 
kan konstatere, at et givet tredjeland har forbudt anvendelse af rævesakse 
eller indført fældefangstmetoder, der opfylder internationalt vedtagne 
standarder for human fældefangst for de tretten arter, der er opført i 
forordningens bilag I. 
Ved Kommissionens forordning (EØF) nr. 1771/94 blev 
ikrafttrædelsesdatoen for dette importforbud udsat fra den 1. januar 1995 til 
den 1. januar 1996. 
2. Udviklingen af internationale standarder for human fældefangst i Den 
Internationale Standardiseringsorganisation (ISO) blev indstillet på et møde i 
den berørte tekniske komité under ISO i september 1995. Denne komité vil 
nu - som det første skridt - koncentrere arbejdet om at udvikle standarder for 
prøvning af fælder, hvorefter den agter på ny at efterprøve standarderne for 
fælders ydeevne på grundlag af prøvningsresultaterne og i 
overensstemmelse med disse prøvningsstandarder. 
3. I betragtning af den under pkt. 2 beskrevne situation nedsatte 
Kommissionen, Canada, Amerikas Forenede Stater og Rusland en 
arbejdsgruppe for udvikling af internationale standarder for human 
fældefangst i september 1995. Denne gruppe arbejder stadig og gør gode 
fremskridt. 
4. Kommissionen har nøje undersøgt, hvilke virkninger importrestriktioner fra 
den 1. januar 1996 ville få på udviklingen af standarder for human 
fældefangst og på Fællesskabets forpligtelser i henhold til internationale 
handelsbestemmelser. Kommissionen kom til den konklusion, at det var 
nødvendigt at udsætte disse importrestriktioner, for at den i pkt. 3 
omhandlede udvikling af standarder kunne fortsætte, og at det ville være 
nødvendigt at ændre visse bestemmelser i forordning nr. 3254/91 for at 
fremme gennemførelsen heraf og få den til at stå i et mere rimeligt forhold til 
forordningens mål. 
5. Vedlagte forslag om erstatning, af artikel 3 og 4 i Rådets forordning (EØF) 
3254/91 er i overensstemmelse med forordningens sigte og tager hensyn til 
de under pkt. 4 omhandlede aspekter. 
2 
Forslag til Rådets forordning om ændring af Rådets forordning (EØF) nr. 3254/91 om 
forbud med anvendelse af rævesakse i Fællesskabet og indførsel til Fællesskabet af 
skind og varer fremstillet på basis af visse vilde dyrearter med oprindelse i lande, der 
anvender rævesakse eller fangstmetoder, der ikke opfylder internationale standarder 
for human fældefangst 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Fællesskab, særlig artikel 113 og 
130S, 
under henvisning til forslag fra Kommissionen, 
i samarbejde med Europa-Parlamentet 
under henvisning til udtalelse fra Det Økonomiske og Sociale Udvalg, og 
ud fra følgende betragtninger: 
Udsættelse af det i artikel 3, stk. 1, i Rådets forordning (EØF) nr. 3254/91 omhandlede 
forbud, som fastsat ved Kommissionens forordning (EF) nr. 1771/94 i 
overensstemmelse med artikel 5 i Rådets forordning, har ikke resulteret i 
færdigudvikling af internationale standarder for human fældefangst; 
dette betyder, at et tredjeland ikke har mulighed for at sikre, at de fældefangstmetoder, 
der anvendes til de i bilag I til Rådets forordning EØF nr. 3254/91 anførte arter, 
opfylder internationalt vedtagne standarder for human fældefangst; 
Kommissionen er nu, i samarbejde med de mest berørte tredjelande, i færd med at 
undersøge alternative muligheder for at udvikle sådanne standarder; 
under disse omstændigheder bør Rådets forordning (EØF) nr. 3254/91 ændres og 
gennemførelsen af de pågældende importrestriktioner udsættes; 
udnyttelse af pelsdyr er en vigtig del af indfødte folkeslags traditionelle levevis og 
erhverv, hvorfor der bør drages omsorg for, at disse folkeslags interesser ikke 
skades; 
ved gennemførelsen af denne forordning bør der tages hensyn til, at fældefangst i 
visse tredjelande reguleres på subføderalt plan -
UDSTEDT FØLGENDE FORORDNING: 
2 
Artikel 1 
i 
Artikel 3 og 4 i Rådets forordning EØF nr. 3254/91 affattes således: 
"Artikel 3 
Fællesskabet vil indlede eller fortsætte forhandlinger med tredjelande for at indgå 
en rammeaftale om standarder for human fældefangst, navnlig for de i bilag I 
opførte dyrearter. Denne aftale ledsages af en tidsplan for dens gennemførelse. 
Artikel 4 
1. Senest den 31. december 1996 undersøger Kommissionen, hvilke fremskridt 
der er gjort i de i artikel 3 omhandlede forhandlinger, og den undersøger 
samtidig, i samarbejde med de berørte kompetente myndigheder, hvilke 
fremskridt tredjelandene har gjort i udviklingen af humane 
fældefangstmetoder. 
Hvis der ikke opnås enighed om en rammeaftale, opstiller Kommissionen 
regelmæssigt for hver af de i bilag I opførte arter en liste over lande, som 
enten ikke har gjort tilstrækkelige fremskridt i udviklingen af humane 
fældefangstmetoder, eller som ikke har indført forbud med anvendelse af 
rævesakse. 
Hvis der opnås enighed om en rammeaftale, opstiller Kommissionen 
regelmæssigt for hver af de i bilag I opførte arter en liste over lande, som 
enten ikke har afgivet formelt tilsagn om at gennemføre rammeaftalen inden 
for en aftalt frist, eller som ikke har indført forbud mod anvendelse af 
rævesakse. 
2. Efter offentliggørelse i Det Europæiske Fællesskabers Tidende af den i stk. 
1 omhandlede liste forbydes indførsel til Fællesskabet af skind af de i bilag I 
opførte arter af vilde dyr og de i bilag II opførte varer fremstillet på basis 
heraf, hvis de har oprindelse i et land, der er opført på listen. 
3. Det i stk. 2 omhandlede forbud gælder ikke for: 
a) indførsel af færdigvarer til personlig eller privat brug 
b) skind og varer fremstillet på basis heraf, der genindføres i 
Fællesskabet efter forarbejdning uden for Fællesskabet, forudsat at 
genindførselstoldstedet forelægges dokumentation for, at varerne er 
forarbejdet på basis af skind eller varer, der forinden var udført fra 
Fællesskabet 
c) skind og varer fremstillet på basis heraf, som undergives en 
toldprocedure for ekstern forsendelse med henblik på befordring uden 
for Fællesskabets toldområde. 
t 
4. Det i stk. 2 omhandlede forbud gælder ikke for skind og varer fremstillet på 
basis heraf, der hidrører fra fældefangst udført af indfødte befolkninger. 
5. For lande, hvor fældefangst lovreguleres på subføderalt plan, kan 
bestemmelserne i artikel 4 anvendes i overensstemmelse hermed. 
6. Fællesskabet indleder forhandlinger med tredjelande, der ønsker stk. 4 og 5 
anvendt, med henblik på at opstille egnede bestemmelser om 
gennemførelsen heraf. 
7. Kommissionen fastsætter de nødvendige administrative bestemmelser om 
gennemførelsen af denne forordning i overensstemmelse med proceduren i 
artikel 5." 
Artikel 2 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 

ISSN 0254-1459 
KOM(95) 737 endelig udg. 
DOKUMENTER 
DA 14 11 
Katalognummer : CB-CO-95-767-DA-C 
ISBN 92-77-98743-X 
Kontoret for De Europæiske Fællesskabers Officielle Publikationer 
L-2985 Luxembourg